འདི་ལོའི་ལོ་མགོ་ནས་བཟུང་རྒྱ་ནག་གཞུང་གིས་ཁམས་སྡེ་དགེ་འཇོ་མདའ་ས་ཁུལ་འདན་ཆོས་འཁོར་དགོན་སོགས་གང་སར་རྒྱལ་གཅེས་ཆོས་གཅེས་དང།ཏཱ་ལའི་ཁ་བྲལ་རིང་ལུགས་པར་ངོ་རྒོལ་ཟེར་བའི་ས་ཡིག་བསྡུ་རུབ་ཀྱི་ལས་འགུལ་དྲག་པོ་རབ་དང་རིམ་པ་སྤེལ་ཡོད་པ་དང།ཐ་ན་སྟོངས་ལ་ཉེ་བའི་རི་སྐྱེས་སྲོག་ཆགས་ཤྭ་བ་སོགས་ཀྱང་རང་སྣང་གང་ཤར་གྱིས་སྡེབས་གསོད་བྱས་དང་བྱེད་བཞིན་ཡོད་པ་ལྟར།སྐྱབས་ཆེ་དགོན་དུའང་རྒྱལ་གཅེས་ཆོས་གཅེས་དང།ཏཱ་ལའི་ཁ་བྲལ་རིང་ལུགས་ལ་ངོ་རྒོལ་ཟེར་བའི་ལས་འགུལ་སྤེལ་མཁན་སྔ་རྗེས་ཐེངས་དགུ་ཙམ་ཕྱིན་ཀྱང་དགེ་འདུན་པས་ངོས་ལེན་རྩ་བ་ནས་མ་བྱས་པར་མཐའ་མར་དགེ་འདུན་པ་ཚང་མ་ཕྱོགས་གང་སར་ཁ་འཐོར་བྲོས་བྱོལ་དུ་ཕེབས་བྱུང་ནས་ཟླ་བ་གཅིག་ལྷག་དགོན་མ་ལག་དང་བཅས་པ་སྟོང་པ་ཆགས་ཡོད་འདུག